05/07/2010 | Administración LocalMunicipal
Irixoa
Convocatoria persoal laboral fixo: oficial informático

O Concello de Irixoa, mediante acordo da Xunta de Goberno do 11-6-2010, acordou aprobar a convocatoria de contratación de persoal laboral fixo conforme ás seguintes bases: 1ª Obxecto: É a provisión fixa de 1 posto de “Oficial administrativo-informático”, mediante o sistema de concurso-oposición (consolidación de emprego temporal), coas seguintes características: - Xornada: 37,50 horas semanais de luns a sábado. - Tarefas: Atención ao público; colaboración administrativa na contabilidade; dirección servizos informáticos; responsable aula informática e impartición de cursos; padróns de auga e saneamento; rexistro e valixa da Deputación; altas na valixa conxunta; apoio administrativo xeral e calquera outra similar. - Retribucións: 1.400 euros, brutos ao mes, ademais das pagas extras, que serán 2 ao ano (xuño e decembro) polo importe bruto dunha mensualidade. O incremento anual das retribucións axustarase ao establecido nas administracións públicas (Lei P. X. E.), aplicándose a partir de xaneiro de cada ano.2ª Requisitos: Os aspirantes deberán reunir os seguintes requisitos: a) Ser español, ou cidadán dun estado membro da Unión Europea; tamén poderán participar os nacionais dos estados cos que a Unión Europea ou España teñan en vigor tratados internacionais de libre circulación de traballadores. b) Ser maior de idade e menor de 65 anos. c) Non padecer defecto ou enfermidade física que impida o correcto exercicio das funcións. d) Non haber sido separado da función pública por procedemento administrativo ou xudicial. e) Ter título de BUP, F. P. II ou de grao superior, ou calquera outro equivalente. f) Non estar incurso en causas de incompatibilidade de conformidade co establecido na Lei 53/1984, normativa electoral e de función pública. g) Ter aboados os dereitos de exame que se establecen en 20 euros.3ª Instancias: Os interesados presentarán instancia para tomar parte na convocatoria, debendo manifestar que reunen todas e cada unha das condicións esixidas na base 2. As instancias deberan presentarse no prazo de 20 días naturais, contado dende o día seguinte á publicación do anuncio de convocatoria no B. O. P. Á instancia adxuntarase fotocopia do D. N. I., da titulación, da regularidade da residencia (estranxeiros) e da documentación que xustifique os méritos alegados (as fotocopias serán compulsadas), así como o xustificante do ingreso dos dereitos de exame; tamén se acompañará curriculum vitae persoal do aspirante.4ª Admisión de aspirantes: Expirado o prazo de presentación de instancias o alcalde dictará resolución no prazo máximo de 15 días hábiles aprobando a lista de admitidos e excluidos; dita lista será publicada no BOP, indicando os respectivos nomes apelidos e DNI; indicaranse, no seu caso, as causas de exclusión e concedendo un prazo de 10 días hábiles para subsanación de defectos. Se hai excluidos a lista terá un caracter provisional, aprobándose a definitiva tras o prazo de subsanación. No anuncio de publicación da lista definitiva, así como na resolución aprobatoria, determinarase o lugar e data do comenzo dos exercicios e a composición definitiva do tribunal calificador.5ª Probas: Previa convocatoria en chamamento único, os aspirantes someteranse obrigatoriamente ás seguintes probas: 1º- escritas: terán carácter eliminatorio e consistirán no seguinte: a) un test de 60 preguntas con opción de 3 respostas alternativas, das cales soamente unha será correcta, baseadas en temas de administración local e das funcións a realizar, segundo o temario adxunto no anexo. O valor de cada pregunta correcta será de 0,1 puntos e as respostas negativas serán penalizadas cun desconto de 0,03 puntos. b) unha redacción sobre 2 preguntas xerais relacionadas co temario do proceso, apreciándose o coñecemento dos temas, a capacidade analítica e claridade de ideas dos aspirantes. O valor máximo conxunto das probas escritas será 10 puntos (6 para o test e 4 para a redacción) e o tempo máximo de realización será de 90 minutos. Para considerar superada a proba será preciso obter un mínimo conxunto de 5 puntos.2º- unha proba práctica sobre un traballo concreto informático, con duración máxima de 30 minutos, versando sobre os programas habituais de impartición na aula, traballos informáticos no programa Ágora, etc. O tribunal, en función da idoneidade apreciada de cada aspirante, outorgará unha puntuación comprendida entre 0 e 10 puntos; será preciso un mínimo de 5 puntos para considerar superada a proba. As probas serán realizadas en lingua galega, sen prexuízo de que os aspirantes poderán contestar en galego ou castelán.6ª Tribunal: O tribunal calificador estará composto polas seguintes persoas, todas con voz e voto: - Presidente: Alejandro Alonso Figueroa, secretario-interventor do Concello de Irixoa e licenciado en dereito. - Vogais: - un representante designado pola Deputación da Coruña. - Samuel Esteban Laghzaili Iliarte, persoal laboral fixo do Concello de Irixoa. - un empregado cualificado dos concellos da comarca, designado pola Alcaldía do Concello de Irixoa. - Secretario: José Fernando Espada Orgeira, funcionario do Concello de Irixoa. Os citados membros titulares do tribunal terán os seguintes suplentes: Presidente: Rosa Novoa Paseiro, secretaria-interventora do Concello de Vilarmaior. Vogais: MªNoelia Rosa Jaumot Vargas Machuca, persoal laboral do Concello de Irixoa. Secretario: Francisco Couceiro Faraldo, funcionario do Concello de Irixoa. Os membros do tribunal estarán sometidos ás causas de abstención e recusación previstas na normativa administrativa. A resolución de ditas causas será competencia da Alcaldía, designando igualmente, en caso necesario, o substituto. O tribunal non poderá constituirse nin actuar sen a asistencia mínima de 3 membros, entre eles o presidente e secretario. As decisións adoptaranse por votación por maioría simple, resolvendo os empates o voto de calidade da presidencia. O Tribunal poderá incorporar asesores técnicos especialistas para valorar correctamente algunhas probas, con voz pero sen voto. O tribunal formalizará un acta por cada sesión (tipo de proba e concurso), así como un acta xeral do proceso selectivo e de proposta de contratación.7ª Méritos: Na fase do concurso, que será posterior á fase de probas, consideraranse como méritos valorables os seguintes: a) Posesión de títulación superior á requerida, relacionada coas funcións a desempeñar (non acumulable e máximo 2 puntos): - de licenciatura en informática ou aspectos económico-contables: 2 puntos - de licenciatura universitaria xeral: 1,5 puntos. - de diplomatura universitaria en informática ou aspectos económico-contables: 1,25 puntos. - de diplomatura universitaria xeral: 0,80 puntos. b) Experiencia en traballos relacionados co servizo nos últimos 10 anos (ata 6 puntos máximo, sendo compatibles e acumulables os diversos apartados): - experiencia en postos de traballo de contido similar en concellos da provincia da Coruña con poboación inferior a 5.000 habitantes: con 0,06 por mes (contrato a xornada completa), ata un máximo de 4 puntos. - experiencia en postos de traballo de contido similar en calquera administración pública española: con 0,03 por mes (contrato a xornada completa), ata un máximo de 2 puntos. - experiencia en postos de traballo de contido similar en empresas ou entidades privadas con actividade en España: con 0,02 por mes (contrato a xornada completa), ata un máximo de 1 punto. - cursiños impartidos persoalmente en aulas de informática superiores a 39 horas: con 0,40 por cada un, ata un máximo de 2 puntos. c) Formación complementaria en temas informáticos, empresariais ou administrativo-contables (acumulables e ata un máximo de 4 puntos): - cursiños de duración entre 4-20 horas: 0,20 puntos cada un (0,15 se foi impartido por entidades privadas). - cursiños de duración entre 21-60 horas: 0,30 puntos cada un (0,25 se foi impartido por entidades privadas). - cursiños de duración entre 61-120 horas: 0,50 puntos cada un (0,40 se foi impartido por entidades privadas). - cursos de duración igual ou superior á 121 horas: 0,80 puntos cada un (0,60 se foi impartido por entidades privadas). d) Coñecemento do galego (non acumulables, ata un máximo de 2 puntos): - certificado de lingua galega CELGA 2, ou equivalente: 1 punto. - certificado de lingua galega CELGA 4, ou equivalente: 1,50 puntos. - certificado de lingua galega CELGA 5, ou equivalente: 1,75 puntos. - titulación de linguaxe administrativa galega, nivel básico: 1,50 puntos. - titulación de linguaxe administrativa galega, nivel medio: 1,75 puntos. - titulación de linguaxe administrativa galega, nivel superior: 2 puntos.8ª Calendario de realización das probas: O lugar, data e hora da realización das probas selectivas fixarase na resolución da Alcaldía aprobatoria da lista definitiva de admitidos e excluidos, non podendo comenzar antes do 20-9-2010. As probas considéranse como un só grupo, dividido en 2 fases, polo que se realizarán no mesmo día, aínda que entre o remate das probas escritas e o inicio da proba práctica haberá unha separación mínima de 1 hora. Tras a convocatoria inicial para as probas mediante anuncio no BOP, o resto das convocatorias realizaranse por escrito publicado no taboleiro de anuncios municipal. A orde de actuación, naqueles exercicios que non poidan realizarse conxuntamente, iniciarase alfabeticamente por aqueles que teñan como inicial do primeiro apelido a letra «M», conforme ao sorteo feito pola Consellería de Presidencia, Administracións Públicas e Xustiza no ano 2010, e publicado no Diario Oficial de Galicia do 1 de febreiro. Os aspirantes serán convocados en chamamento único e provistos de DNI; a non presentación, agás supostos especialmente xustificados, fará que decaian os dereitos a participar nos exercicios.9ª Temario das Probas: O temario que se aplicará nas probas será o establecido no anexo destas bases.10ª Proposta de contratación: O aspirante que, superando as probas correspondentes, obteña maior puntuación, sumadas as fases de méritos e probas, será proposto polo tribunal para a contratación municipal. Tamén se propoñerá un suplente, dentro da lista dos que superaron as probas, o que obteña maior puntuación no proceso e teña aceptado previamente esta posibilidade na instancia. Esta proposta poderá ser obxecto do recurso pertinente, que resolverá a Xunta de Goberno.11ª Selección e contratación: O concello, representado polo sr. alcalde e a persoa seleccionada asinarán o oportuno contrato laboral fixo, fixándose un periodo de proba de 15 días, previa presentación da documentación acreditativa e resolución de selección. A resolución de contratación será publicada no BOP para coñecemento xeral e posibles recursos.12ª Réxime xurídico e incidencias: a aprobación das presentes bases, así como os demáis actos administrativos que se sucedan, poderán ser recurridos na forma prevista na Lei 30/1992, do Réxime Xurídico das Administración Públicas e do Procedemento Administrativo Común; contra o acordo de aprobación das bases poderase interpoñerse polos interesados o recurso potestativo de reposición no prazo dun mes ante a Xunta de Goberno, ou ben, directamente, o recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, contados desde o día seguinte da súa publicación no BOP (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas presentes bases será de aplicación a seguinte normativa: Lei 7/1985 de 2 de abril, R. D. Lexislativo 781/1986 de 18 de abril, Lei 7/2007 de 12 de abril e Decreto lexislativo galego 1/2008 do 13 de marzo, así como demais normativa pertinente. O Tribunal queda facultado durante a súa actuación para realizar calquera aclaración ou determinación específica das presentes bases.1. A Constitución española de 1978. Dereitos e deberes fundamentais. A súa garantía e suspensión. A Xefatura do Estado. A Coroa. Funcións constitucionais do Rei.2. As Cortes Xerais. Atribucións do Congreso dos Deputados e do Senado. O Tribunal Constitucional. Composición e atribucións. O Defensor do Pobo.3. O Goberno. A súa composición. Nomeamento e cesamento. As funcións do Goberno. Relacións entre o Goberno e as Cortes Xerais.4. As Comunidades Autónomas: regulación constitucional. Estatuto de Autonomía de Galicia. Xunta de Galicia.5. Persoal funcionario, laboral e eventual da Administración Pública. Dereitos, deberes e incompatibilidades do persoal ao servizo das Administracións Públicas. Especialidades do persoal laboral.6. A Administración Pública: Principios constitucionais informadores. As Comunidades Autónomas e a Administración Local: regulación constitucional. O procedemento administrativo común. O acto administrativo.7. O municipio: concepto. Territorio e poboación.8. Organización municipal e competencias. O Concello en Pleno. Integración e funcións. Xunta de Goberno. Os tenentes de alcalde.9. Facendas locais: estrutura impositiva. Ordenanzas locais. Recadación.10. A sociedade da información. Lexislación sobre sociedade da información e firma electrónica. O DNI electrónico.11. A protección de datos persoais. A Lei Orgánica 15/1999, de Protección de Datos de Carácter Persoal, e normativa en desenvolvemento. A Axencia de Protección de Datos: competencias e funcións.12. A Lei 11/2007, de Acceso Electrónico dos Cidadáns aos Servizos Públicos. A xestión electrónica dos procedementos administrativos: rexistros, notificacións e uso de medios electrónicos.13. Instrumentos para o acceso electrónico ás Administracións Públicas: sedes electrónicas, canles e puntos de acceso, identificación e autenticación.14. Informática básica. Conceptos de datos e información. Concepto de sistema de información. Elementos constitutivos dun sistema. Características e funcións. Arquitectura de computadores. Elementos básicos. Funcións.15. Periféricos. Conectividad. Elementos de impresión. Elementos de almacenamento. Elementos de visualización e dixitalización.16. Estruturas de datos. Organizacións de ficheiros. Algoritmos. Formatos de información e ficheiros.17. Sistemas operativos. Características e elementos constitutivos. Sistemas Windows. Sistemas Unix e Linux.18. Sistemas de xestión de bases de datos relacionales. Características e compoñentes. Sistemas de xestión de bases de datos orientados a obxectos. Bloque IV. Sistemas e comunicacións 19. Administración do sistema operativo e ‘software’ de base. Funcións e responsabilidades. Control de cambios dos programas dunha instalación.20. Administración de bases de datos. Funcións e responsabilidades.21. Administración de redes de área local. Xestión de usuarios. Xestión de dispositivos.22. Conceptos de seguridade dos sistemas de información. Seguridade física. Seguridade lóxica. Ameazas e vulnerabilidades. Infraestrutura física dun CPD: acondicionamento e equipamento. Servidores: configuración e mantemento.23. Comunicacións. Medios de transmisión. Modos de comunicación. Equipos terminais e equipos de interconexión e conmutación.24. Sistemas de comunicación. Frame Relay, ATM, RDSI, xDSL. Sistemas inalámbricos.25. O modelo de referencia de interconexión de sistemas abertos (OSI) diso. TCP/IP. Protocolos asociados. Configuración de nodos de rede.26. Internet. Orixe, evolución e estado actual. Servizos: correo electrónico, WWW, FTP, Telnet. Protocolos HTTP, HTTPS e SSL.27. Seguridade e protección en redes de comunicacións. Sistemas de devasas. Proxy Caché. Redes Privadas Virtuais (VPN). 28. Redes locais. Tipoloxía. Métodos de acceso. Dispositivos de interconexión.29. Sistemas de xestión de incidencias. Control remoto de postos de usuarios.30. Produtos e utilidades de correo electrónico.31. Navegadores e ferramentas de edición de páxinas web.32. Confidencialidade e dispoñibilidade da información en postos de usuario final.33. Seguridade no posto de usuario: antivirus, ‘firewall’ e control de ‘spam’. 34. Administración de dispositivos periféricos: impresoras, escáner, lectores de códigos de barras, lectores de cartón.35. Procesadores de texto, funcionalidades e características.36. Follas de cálculo, funcionalidades e características.37. Bases de datos de paquetes ofimáticos: funcionalidades e características.38. Aula de informática: xestión e programación.39. Sistema de Ágora: programa de contabilidade.40. Sistema SIGEM: administración e compoñentes.41. Páxina web do concello de Irixoa.42. Portelo único da Xunta de Galicia. Rexistro delegado da Deputación da Coruña.43. Outros programas: SIXPAC, xestión de correspondencia, Punto de Información catastral, etc.44. O orzamento: concepto, estrutura, tramitación e modificacións. Bases de execución.45. A liquidación do orzamento. A conta xeral do exercicio: a memoria. O remanente de tesourería.46. Xestión e contabilización de gastos orzamentarios.47. Xestión e contabilización de ingresos orzamentarios.48. Xestión e contabilización de operacións extraorzamentarias.49. O balance da entidade.50. A tesourería municipal. Con esta publicación iníciase o procedemento de convocatoria pública. Irixoa, 25 de xuño de 2010 O alcalde Antonio Deibe Sanmartín